als_Latn dik_Latn sag_Latn
Sot në treg gjenden lloje të ndryshme tabletësh Android. Së fundmi është lançuar Galaxy Tab, seri e Samsung S. Përveç dizajnit super të hollë, modelet Tab S ofrojnë shumë më shumë se sa mund të ofrojë një iPad. Ja një vështrim i shpejtë i 8 gjërave që ju mund të bëni me një Galaxy Tab S, që nuk mund të bëhen me një iPad.
Galaxy Tab 10.5 S dhe Tab S 8.4 vijnë me sensor gjurmësh të gishtërinjve. Që kur Samsung ka bërë marrëveshje me PayPal ju mund të përdorni gishtin tuaj për të verifikuar blerjet në vend se të shtypni fjalëkalimin tuaj.
Falë mënyrës Samsung’s Multi Window ju mund të hapni dhe instaloni dy aplikacione në të njëjtën kohë në ekranin e dy modeleve të Samsung Galaxy Tab S.
SideSync i cili është tipar i Samsung lejon që ju të kontrolloni telefonin tuaj nëpërmjet tabletit Galaxy Tab S, por punon vetëm nëse keni Galaxy S4, Galaxy S5 ose Galaxy Note 3. Ky tipar është projektuar për të transferuar më lehtë skeda midis telefonit tuaj dhe tabletit, por gjithashtu ju mund ta përdorni tabletën tuaj, për të bërë apo marrë thirrje. Te bësh telefonatë nga tableti duket e çuditshme, por ideja është në qoftë se celulari juaj është në dhomën tjetër ti mund ti përgjigjesh telefonatës menjëherë pa pasur nevojë të vraposh për të kapur atë.
Pasi futesh në llogarinë tënde të Samsung-ut dhe instalon aplikacionin PC Remote në kompjuterin tënd, mund ta kontrollosh atë duke përdorur Galaxy Tab S. Kjo do të thotë që mund të hysh në fotografitë e ruajtura në kompjuterin tënd direkt nga tableti.
Samsung pohon se tabletët e tij të rinj mund të përshtatin ngjyrat, mprehtësinë dhe kontrastin në varësi se si ti përdorin ato. Për shembull nëse je duke parë një film dhe më pas vendosni të lexoni një libër, tableti juaj automatikisht do të ndryshojë parametrat e ekranit.
Në Galaxy S ka një model posaçërisht për fëmijët, i cili lejon që prindërit të kontrollojnë fëmijët e tyre ndërkohë që ata janë duke përdorur tabletin.
Tipari Smart Stay në menunë “Cilësimet” do ti tregojë tabletit Galaxy S të ndalojë videon kur përdoruesi nuk është duke e parë atë. Ky tipar apo funksion u prezantua vitin e kaluar me Galaxy S4.
Softueri i Samsung-ut ofron shumë opsione, me të cilat ju mund të rregulloni ndriçimin e ekranit, të ndezësh ose jo Bluetooth-in duke lëvizur nga fillimi i ekranit të tabletës e deri poshtë.
als_Latn als_Latn als_Latn als_Latn als_Latn als_Latn als_Latn als_Latn als_Latn